Patojärvi leviää pitkälle Sinisen-Niilin ja sen sivujokien laaksoihin.
**Suuri etiopialaisen renessanssin pato** (engl. *Grand Ethiopian Renaissance Dam*, lyh. *GERD*) on rakenteilla oleva pato ja vesivoimalaitos Sinisessä-Niilissä Länsi-Etiopiassa, Bišangul Gumuzin osavaltiossa, kymmenkunta kilometriä Sudanin rajalta. Voimalaitos alkoi tuottamaan sähköä helmikuussa 2022.

Padon korkeus on noin 170 metriä, pituus noin 1,8 kilometriä ja tilavuus 10 miljoonaa kuutiometriä. Patojärven pinta-ala on noin 1 800 neliökilometriä ja tilavuus 63 kuutiokilometriä. Valmistuttuaan pato on Afrikan suurin.

Käyttö
------

Valmistuttuaan Afrikan suurin voimalaitos on nimellisteholtaan 6 000 megawattia. Vuosituotanto on arviolta 15 terawattituntia. 

Voimalaitoksen ensimmäisen yksikön käyttöönotto oli suunniteltu vuodelle 2017. Elokuussa 2017 julkistetun tiedon mukaan hankkeen valmiusaste on 60 prosenttia. Tammikuun 2018 tietojen mukaan kaksi ensimmäistä tuotantoyksikkö (á 375 MW) otettaisiin käyttöön vuoden 2018 aikana ja projekti valmistuisi kokonaisuudessaan vuonna 2025. Sähköntuotanto voimalaitoksella alkoi 20. helmikuuta 2022.

Tekniikka
---------

Voimalaitoksella on valmistuttuaan 16 Francis-turbiinia, joista kukin on teholtaan 375 megawattia. Voimalaitos liitetään 500 kilovoltin sähköverkkoon.

Vaikutus
--------

Patoaltaan täyttämiseen kuluva aika on teoriassa kolme vuotta. Joen alajuoksun valtioiden, Sudanin ja erityisesti Egyptin, kannalta altaan nopea täyttyminen olisi kuitenkin ekologinen ja taloudellinen katastrofi. Valtiot ovat yrittäneet sopia asiasta. Heinäkuussa 2020 sopimustilanne on vielä avoinna.

Syyskuussa 2021 YK:n turvallisuusneuvosto antoi julkilausuman, jossa kannustettiin Egyptiä, Etiopiaa ja Sudania "jatkamaan neuvotteluja Afrikan unionin suojeluksessa", jotta GERD-padosta käydyt neuvottelut saataisiin nopeasti sopimusvaiheeseen. Tämän sopimuksen pitäisi olla "vastavuoroisesti hyväksyttävä ja sitova GERD:n padon täyttämisessä ja voimantuotannossa kohtuullisessa ajassa", täsmentää turvallisuusneuvosto Tunisian laatimassa julistuksessa.

Lähteet
-------

* Grand Ethiopian Renaissance Dam Project (Voimalaitoksen esittely pääurakoitsijan sivulla)  10.3.2014. Salini Impregilo S.p.A.. Viitattu 24.3.2015.

### Viitteet

1. ↑  Helsingin sanomat 2.5.2020
2. 1 2  Kiista Niilin vesistä voi johtaa rähinään – uusi jättipato kuumentaa Egyptin ja Etiopian välejä *Yle Uutiset*. Viitattu 2.7.2020.
3. ↑  Kumagai, Jean: The Grand Ethiopian Renaissance Dam Gets Set to Open (IEEE Spectrumin uutinen 30.12.2016) *spectrum.ieee.org*. Viitattu 1.1.2017. (englanniksi)
4. ↑  KuMu Xuequan: Ethiopia's Grand Renaissance Dam 60 pct completed (Kiinalaisen verkkosivuston uutinen 8.8.2017) *xinhuanet.com*. Viitattu 2.3.2018. (englanniksi)
5. ↑  2018, a pivotal year for Ethiopia’s electricity sector (Etiopian Brysselin-lähetystön uutikirje tammikuulta 2018) Embassy of Ethiopia in Brussels. Viitattu 2.3.2018. (englanniksi)
6. ↑  Ethiopia starts generating power from River Nile dam *BBC News*. BBC. Viitattu 20.2.2022. (englanniksi)
7. ↑  Death of the Nile: Egypt fears Ethiopian dam will cut into its water supply (The Telegraphin uutinen 2.10.2017) *telegraph.co.uk*. Viitattu 2.3.2018. (englanniksi)

Aiheesta muualla
----------------

* Yläjuoksun herrat – hs.fi